Karksi-Nuia TANKLA maaüksuse ja lähiala DETAILPLANEERING

**AVALIKU ARUTELU PROTOKOLL**

Mulgi Vallavalitsuse Karksi piirkond, Viljandi mnt 1 Karksi-Nuia 31.10.2022

Algus 11.00, lõpp 11.35

**Kohal viibisid:**

Tiia Kukk Mulgi Vallavalitsus, maa- ja planeeringuspetsialist

Dmitri Orav Mulgi Vallavalitsus, abivallavanem

Sten-Maikel Udras Mulgi Vallavalitsus, ehitusnõunik

Sixten Sala Pärnu mnt 6a kinnistu esindaja

Johann-Aksel Tarbe Arhitekt Tarbe OÜ, planeeringu koostaja-konsultant

**Tiia Kukk** juhatab sisse arutelu ja selgitab, et arutelu eesmärgiks on Karksi Nuia tankla maaüksuse ja lähiala detailplaneeringu avalik arutelu ning avaliku väljapaneku ajal esitatud naaberkinnistu esindaja vastuväite lahendamine. Avaliku arutelu peamiseks eesmärgiks on kuulata ära kohaletulnu seisukohad ja ettepanekud ning leida osapooli rahuldav planeeringu lahendus.

**Johann Tarbe** on pakkunud hr Sixten Salale planeeringulahenduse korrektuuri selliselt, et kaupluse laadimine toimuks hoone eest ja vahetult küljelt selliselt, et Pärnu mnt 6a kinnistu juurdepääsuteed ei kasutataks. Selleks tuleks likvideerida üks parkimiskoht, laiendada kaupluse otsas oleva t sillutiskivi platsi, istutada ümber hekk ning tõsta ümber olemasolev valgustipost põhja poole. Illustreerimaks ettepanekut esitleb Tarbe kõigile osalejatele lahendust ka valmis joonistatud planeeringulahendusena oma arvutiekraanil.

**Sixten Sala** nõustub, et esitatud lahendus talle sobib ning täiendab, et valgustipostile tuleks lisada juurdepääsuteel parkimist ja peatumist keelav liiklusmärk. Kui vallavalitsus viib planeeringusse sisse kirjeldatud täienduse, võib Sixten Sala poolt esitatud vastuväide olla loetud tagasivõetuks.

**Dmitri Orav** võtab arutelu kokku ja teeb ettepaneku see lõpetada, kuna vastuväidete esitaja on nõustunud vastuväite tagasi võtma ning planeeringulahendust täiendatakse temale sobivaks.

Lisaks arutatakse, et Pärnu mnt 6a esindaja esitab vallale taotluse veetrassi isikliku kasutusõiguse sõlmimiseks valla maal.

(allkirjastatud digitaalselt) (allkirjastatud digitaalselt)

Koosoleku juhataja Protokollija

Tiia Kukk Johann-Aksel Tarbe

Maa- ja planeeringuspetsialist planeeringu koostaja-konsultant

(allkirjastatud digitaalselt) (allkirjastatud digitaalselt)

Pärnu mnt 6a esindaja Abivallavanem

Sixten Sala Dmitri Orav